BKSZC TIKTOK OSZKÁR-DÍJ VERSENYFELHÍVÁS

A Budapesti Komplex Szakképzési Centrum szakma- illetve iskolabemutató videópályázatot hirdet a hozzá tartozó intézmények diákjai között. A pályázati anyagok két típusba sorolhatók, amiknek feltételei a következők:

I. Típus - Iskolabemutató kisfilm

* A diákok szemszögéből mutatja be az iskolát.
* A videó hossza legalább 15, legfeljebb 90 másodperc
* Videó képaránya függőleges (9:16)
* Videó formátuma: mp4, mov, mkv
* TikTok és Instagram kompatibilis

II. Típus - Szakmabemutató kisfilm

* Tanult szakma részletének, praktikáinak, tanulási folyamatának bemutatása szórakozató formában
* A videó hossza legalább 15, legfeljebb 90 másodperc
* Videó képaránya függőleges (9:16)
* Videó formátuma: mp4, mov, mkv
* TikTok és Instagram kompatibilis

Kérjük, minden videó küldésekor a pályázók írják meg a **videó címét**, **típusát**, az **iskola** **nevét**, a készítésben részt vevő **diákok** **nevét**, **életkorát**, és **osztályát**. Az alkotásokat a **kommunikacio@bkszc**.**hu** e-mail címen várjuk a mellékelt kitöltött**, adatkezelési hozzájárulási nyilatkozattal együtt.**

Az iskolabemutató videókat centrumunkban egy háromtagú zsűri bírálja el. A döntésüktől függ, melyik iskolához kerül a BKSZC Oszkár-díja, amellyel 50.000 Ft értékű nyeremény jár.

A beküldött, értékelhető alkotásokat közzé tesszük a @bkszcentrum TikTok csatornán.  
A legtöbb like-ot kapó szakmabemutató felvétel pedig elnyeri a közönségdíjat, mellyel 50.000 Ft értékű nyeremény és oklevél jár.

A videók felkerülnek több online felületre, ezért pályázni a honlapról letölthető hozzájáruló nyilatkozattal együtt lehetséges, amit a videóval együtt kérünk megküldeni. A videók készítése során fokozottan kell ügyelni a jogtiszta zenék felhasználására, ugyanis a nem megfelelő zene, ha egy percnél hosszabb a TikTok által el lesz némítva.

A beküldött videók első körben átmennek egy előszűrésen, amit a centrumunkban a zsűri végez. Ezek közül a kiválasztottak kikerülnek a @bkszcentrum TikTok oldalra.

Egy közönségszavazat akkor érvényes, ha a szavazó:

* likeolja a videót
* beköveti a centrum TikTok oldalát
* beköveti a videóban szereplő iskola TikTok oldalát (amennyiben van ilyen)

A szavazás egy adott szakmavideóra, a felkerüléstől számított egy héten át tart, ezért érdemes figyelni az oldalt, hogy ne maradjatok le!   
**A videók beküldési határideje: 2024 április 22.**